Document ID: 32012D0324

SKLEP SVETA 2012/324/SZVP
z dne 25. junija 2012
o spremembi in podaljšanju Sklepa 2010/784/SZVP o Policijski misiji Evropske unije za Palestinska ozemlja (EUPOL COPPS)
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
ob upoštevanju predloga visokega predstavnika Unije za zunanje zadeve in varnostno politiko,
ob upoštevanju naslednjega:
(1)
Svet je 14. novembra 2005 sprejel Skupni ukrep 2005/797/SZVP o Policijski misiji Evropske unije za Palestinska ozemlja (1) (EUPOL COPPS), ki je bil nazadnje spremenjen s Sklepom Sveta 2009/955/SZVP (2) in ki je prenehal veljati 31. decembra 2010.
(2)
Svet je 17. decembra 2010 sprejel Sklep 2010/784/SZVP (3) o nadaljevanju izvajanja EUPOL COPPS s 1. januarjem 2011; navedeni sklep je bil nazadnje spremenjen s Sklepom 2011/858/SZVP (4). Sklep 2010/784/SZVP preneha veljati 30. junija 2012.
(3)
Politični in varnostni odbor (PVO) je 4. maja 2012 priporočil podaljšanje EUPOL COPPS do 30. junija 2013.
(4)
Misija EUPOL COPPS bi se morala nadaljevati na podlagi sedanjega mandata od 1. julija 2012 do 30. junija 2013.
(5)
Prav tako je treba določiti referenčne finančne zneske za kritje odhodkov, povezanih z misijo EUPOL COPPS, za obdobje od 1. julija 2012 do 30. junija 2013.
(6)
Misija EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije, kot je navedeno v členu 21 Pogodbe o Evropski uniji -
SPREJEL NASLEDNJI SKLEP:
Člen 1
Sklep 2010/784/SZVP se spremeni:
1.
v členu 13(1) se doda naslednji pododstavek:
„Referenčni finančni znesek za kritje odhodkov, povezanih z misijo EUPOL COPPS v obdobju od 1. julija 2012 do 30. junija 2013, je 9 330 000 EUR.“;
2.
v členu 16 se drugi odstavek nadomesti z naslednjim:
„Veljati preneha 30. junija 2013.“.
Člen 2
Ta sklep začne veljati na dan sprejetja.
Uporablja se od 1. julija 2012.
V Luxembourgu, 25. junija 2012

Labels: 18
15